
60 DR.30.09.2021 
 

Oleh sebab itu saya mendesak kerajaan supaya menyejajarkan keseimbangan 
pembangunan yang akan dilakukan dalam RMKe-12 ini mengikut keutamaan ataupun 
aulawiyat yang lebih realistik. Kalau desa kurang membangun, maka kerajaan harus 
memberi keutamaan kepada pembangunan desa tersebut. Kalau wilayah timur kurang 
membangun, maka kerajaan wajar mendahulukan wilayah timur tersebut. Kalau kita mahu 
melihat kualiti hidup yang lebih seimbang antara desa dan wilayah, inilah Keluarga 
Malaysia.      

Tuan Yang di-Pertua, negara memiliki kewajipan untuk memberikan 
kesejahteraan sosial kepada penduduknya. Pelaksanaan langkah-langkah ini 
memerlukan politik yang kuat, yang memungkinkan pengagihan semua pendapatan dan 
pengembangan layanan awam untuk kesejahteraan sosial. Masyarakat dapat 
dilaksanakan lebih tuntas dan bermakna. Apa ertinya sebahagian dari wilayah kita 
membangun, sedangkan kawasan yang lain tidak mencerminkan kita ini sebagai satu 
wilayah.  

Tuan Yang di-Pertua, kebelakangan ini rakyat kita berhadapan dengan kesihatan 
mental. Statistik Kesihatan Dunia (WHO) menunjukkan lebih daripada 300 juta orang 
seluruh dunia mengalami keadaan gangguan emosi atau kemurungan. Kita tahu, 
kebanyakan mereka yang dilanda kemurungan menerima persepsi negatif daripada 
kebanyakan masyarakat dan stigma ini menjadikan mereka dilanda kemurungan ataupun 
malu mendapat bantuan perubatan. 

Sekali gus menyembunyikan gejala kemurungan supaya tidak dikategorikan 
sebagai sakit jiwa. Sudah tiba masanya negara mempunyai alat pengukur kesejahteraan 
psikologi rakyat kerana kita harus memastikan segala yang menyumbang kepada 
pembangunan negara mempunyai pemikiran yang positif, matang dan kemampuan 
menjadi produktif, kreatif serta inovatif. 

Untuk akhirnya Tuan Yang di-Pertua, saya ingin menyentuh pembangunan di 
Tampin. Dalam perkara terakhir ini Tampin ingin membangkitkan beberapa perkara yang 
berkaitan dengan pembangunan kawasan Parlimen Tampin. Apa yang selalu 
dibangkitkan oleh masyarakat setempat, bagaimana beberapa projek yang tertangguh 
yang telah diluluskan dalam RMKe-11 atau peruntukan dialihkan ke tempat yang lain. 
Saya memohon penjelasan kerajaan berkaitan dengan jalan pintas Gemas, jalan FELDA 
Bukit Jalur ke Gemas. Kampus Penyelidikan Agro Universiti Malaya masih belum 
dijalankan.  

Walaupun telah diluluskan, bilakah akan dilaksanakan? Mengapakah perkara ini 
masih tertangguh? Justeru itu, saya mengharapkan projek tersebut dapat dilaksanakan 
dalam RMKe-12.  

Timbalan Yang di-Pertua [Dato' Mohd Rashid Hasnon]: Rumuskan Yang 
Berhormat. Ada 1 minit.   

Datuk Dr. Hasan bin Bahrom [Tampin]: Satu lagi perkara yang saya hendak 
bangkitkan walaupun sudah dijawab oleh Yang Berhormat Menteri yang berkenaan iaitu 
menaik taraf Jalan Gemas Tampin. Jalan ini sering saya bangkitkan dalam persidangan 
ini. Walaupun telah mendapat jawapan daripada kementerian, namun saya masih 
meminta supaya kerajaan mempertimbangkan dan meletakkan sesuatu keutamaan 
dilaksanakan dalam RMKe-12.  

Perkara ini perlu saya bangkitkan kerana Gemas mempunyai sebuah kem tentera 
yang besar dan banyak peralatan yang strategik yang terdapat di kem tersebut. Perkara 
ini berkaitan dengan keselamatan negara. Seandainya berlaku perkara yang boleh 
mencemaskan negara, Bagaimanakah mungkin kedaulatan negara dapat dipertahankan?  

■1540 

Sekiranya kemudahan dan jajaran untuk menaik taraf jalan tersebut tidak 
dilakukan, buatlah pertimbangan yang sesuai dan keutamaan ini ialah keselamatan 
negara. Lebih-lebih lagi, kita dapati ramai di kalangan anggota tentera yang mendapat 
kemalangan kesan daripada keadaan jalan tersebut. 

 Timbalan Yang di-Pertua [Dato' Mohd Rashid Hasnon]: Masa habis. 



Oleh sebab itu saya mendesak kerajaan supaya menyejajarkan keseimbangan pembangunan yang akan dilakukan dalam RMKe-12 ini mengikut keutamaan ataupun aulawiyat yang lebih realistik. Kalau desa kurang membangun, maka kerajaan harus memberi keutamaan kepada pembangunan desa tersebut. Kalau wilayah timur kurang membangun, maka kerajaan wajar mendahulukan wilayah timur tersebut. Kalau kita mahu melihat kualiti hidup yang lebih seimbang antara desa dan wilayah, inilah Keluarga Malaysia. Tuan Yang di-Pertua, negara memiliki kewajipan untuk memberikan kesejahteraan sosial kepada penduduknya. Pelaksanaan langkah-langkah ini memerlukan politik yang kuat, yang memungkinkan pengagihan semua pendapatan dan pengembangan layanan awam untuk kesejahteraan sosial. Masyarakat dapat dilaksanakan lebih tuntas dan bermakna. Apa ertinya sebahagian dari wilayah kita membangun, sedangkan kawasan yang lain tidak mencerminkan kita ini sebagai satu wilayah. Tuan Yang di-Pertua, kebelakangan ini rakyat kita berhadapan dengan kesihatan mental. Statistik Kesihatan Dunia (WHO) menunjukkan lebih daripada 300 juta orang seluruh dunia mengalami keadaan gangguan emosi atau kemurungan. Kita tahu, kebanyakan mereka yang dilanda kemurungan menerima persepsi negatif daripada kebanyakan masyarakat dan stigma ini menjadikan mereka dilanda kemurungan ataupun malu mendapat bantuan perubatan. Sekali gus menyembunyikan gejala kemurungan supaya tidak dikategorikan sebagai sakit jiwa. Sudah tiba masanya negara mempunyai alat pengukur kesejahteraan psikologi rakyat kerana kita harus memastikan segala yang menyumbang kepada pembangunan negara mempunyai pemikiran yang positif, matang dan kemampuan menjadi produktif, kreatif serta inovatif. Untuk akhirnya Tuan Yang di-Pertua, saya ingin menyentuh pembangunan di Tampin. Dalam perkara terakhir ini Tampin ingin membangkitkan beberapa perkara yang berkaitan dengan pembangunan kawasan Parlimen Tampin. Apa yang selalu dibangkitkan oleh masyarakat setempat, bagaimana beberapa projek yang tertangguh yang telah diluluskan dalam RMKe-11 atau peruntukan dialihkan ke tempat yang lain. Saya memohon penjelasan kerajaan berkaitan dengan jalan pintas Gemas, jalan FELDA Bukit Jalur ke Gemas. Kampus Penyelidikan Agro Universiti Malaya masih belum dijalankan. Walaupun telah diluluskan, bilakah akan dilaksanakan? Mengapakah perkara ini masih tertangguh? Justeru itu, saya mengharapkan projek tersebut dapat dilaksanakan dalam RMKe-12. Timbalan Yang di-Pertua [Dato' Mohd Rashid Hasnon]: Rumuskan Yang Berhormat. Ada 1 minit. Datuk Dr. Hasan bin Bahrom [Tampin]: Satu lagi perkara yang saya hendak bangkitkan walaupun sudah dijawab oleh Yang Berhormat Menteri yang berkenaan iaitu menaik taraf Jalan Gemas Tampin. Jalan ini sering saya bangkitkan dalam persidangan ini. Walaupun telah mendapat jawapan daripada kementerian, namun saya masih meminta supaya kerajaan mempertimbangkan dan meletakkan sesuatu keutamaan dilaksanakan dalam RMKe-12. Perkara ini perlu saya bangkitkan kerana Gemas mempunyai sebuah kem tentera yang besar dan banyak peralatan yang strategik yang terdapat di kem tersebut. Perkara ini berkaitan dengan keselamatan negara. Seandainya berlaku perkara yang boleh mencemaskan negara, Bagaimanakah mungkin kedaulatan negara dapat dipertahankan?. #1540. Sekiranya kemudahan dan jajaran untuk menaik taraf jalan tersebut tidak dilakukan, buatlah pertimbangan yang sesuai dan keutamaan ini ialah keselamatan negara. Lebih-lebih lagi, kita dapati ramai di kalangan anggota tentera yang mendapat kemalangan kesan daripada keadaan jalan tersebut. Timbalan Yang di-Pertua [Dato' Mohd Rashid Hasnon]: Masa habis.